
ПОКАНА ЗА СЪСТЕЗАНИЕ 

                       РЕГАТА ” ПРИМОРСКО” 2018          

23.05.2018  -  26.05.2018 г. – гр. Приморско
1. ПРОЯВА


Регата „ Приморско” 2018 ще  се проведе в класовете : Оптимист, Лазер 4.7, Лазер Радиал ,420,470                     
2. ОРГАНИЗАТОР

Проявата се организира от ОМК Приморско и Община Приморско . 
3. ПРАВИЛА

3.1.
Регата “Приморско” 2018 ще се ръководи от: Състезателните правила по ветроходство 2017 - 2020 (RSS), правилата на съответните класовете, Поканата за състезание (с изключение на промените направени в Състезателните инструкции) и от Състезателните инструкции на проявата. Наредбата на БФВ за провеждане на националните първенства и регатите по ветроходство няма да се прилага.

3.2.
Ще се прилага Приложение P от Състезателните правила по ветроходство
            2017 - 2020(RSS). 
3.3.
Специално правило: Лодка не може да изхвърля отпадъци във водата. Отпадъците могат да се дават на помощните лодки и на съдийските лодки.

4. ЗАЯВКИ И СРОК ЗА ЗАЯВЯВАНЕ

4.1.
Лодка може да бъде заявена, като извърши регистрация по интернет, съответно на посочения  e–mail , по факс или  пред организатора на проявата.

4.2.
Право на участие имат състезатели, отговарящи на т. 5 от Наредбата на БФВ за провеждане на националните първенства и регатите по ветроходство.

4.3.
Формулярите за заявки ще бъдат на разположение в офиса на регатата от  15:00 часа на 23.05.2018 г. Заявките трябва  да бъдат подадени не по-късно от 10.30 часа на 24.05.2018г.
5. ОБМЕР
5.1.
Всички лодки от клас Оптимист трябва да притежават валидно мерително свидетелство. 
5.2.
При липсата на мерително свидетелство, състезателите и/или техните треньори трябва да попълнят декларация за съответствие с класните правила на клас Оптимист.  

6. КЛАСОВЕ

                                                   брой гонки

Клас: Оптимист


 не повече от 11
Клас: Лазер 4.7


 не повече от 11
Клас: Лазер Радиал                       не повече от 11
Клас: 420 



 не повече от 11
Клас: 470



 не повече от 11
7. СЪСТЕЗАТЕЛЕН ПОЛИГОН  И  СЪСТЕЗАТЕЛНО РАЗСТОЯНИЕ

7.1.
Състезателният полигон ще бъде в акваторията на залива Приморско – Китен.

7.2.
Състезателното разстояние, реда на преминаване на знаците и от коя страна да бъде оставян всеки от тях ще бъдат уточнени в състезателните инструкции на проявата.

8. ПРОГРАМА
Програмата на проявата ще бъде както следва:

сряда 23.05.2018 г.

15:00 - 18:00


Пристигане и регистрация
Четвъртък 24.05.2018 г.

8:00 - 11:30
                                 Пристигане и регистрация
11:00



           Техническа конференция
11.30 




Официално  откриване  на  регатата

13:30 (старт на първа гонка за деня)

Гонки

Петък 25.05.2018  г.

10:30 (старт на първа гонка за деня)

Гонки
Събота 26.05.2018 г.

10:00 (старт на първа гонка за деня)

Гонки
След 14:30 няма да бъде даван старт  
Церемония по награждаване и закриване на Регатата - Възможно най-рано след изтичане на протестното време и обработка на резултатите.
9. КЛАСИРАНЕ

Ще се прилага Минималната система на класиране, съгласно Състезателните правила по ветроходство 2017 - 2020 (RSS).

10. СЪСТЕЗАТЕЛНИ ИНСТРУКЦИИ

Състезателните инструкции на проявата ще бъдат на разположение в офисa на регатата от 15:00 часа на 23.05.2018г.

11. АЛТЕРНАТИВНИ НАКАЗАНИЯ

Ще се прилага правило RRS 44.1 и RRS 44.2 - Наказание "Две завъртания". Лодка, която е изпълнила наказание по RRS 31, RRS 44.1 или се е оттеглила трябва да попълни съответен формуляр в офиса на регатата преди края на протестното време.

12. НАГРАДИ

Ще бъдат връчени награди на всички участници, заели първо, второ и трето място в отделните класове и възрастови групи на проявата.

13. СОЦИАЛНИ ПРОЯВИ

Информация за социалните прояви ще се постави на официалното табло за съобщения.

14. ЗАСТРАХОВКА

Всички състезатели трябва да имат застраховка с валидност за времето на състезанието.

Не се изисква застраховка за вреди причинени на трети лица.

15. ОТГОВОРНОСТ

15.1.
Всички участници в проявата се състезават на свой риск и отговорност. 

15.2.
Организаторът на проявата, както и всяко физическо или юридическо лице, свързано с организацията на проявата не носят отговорност за имуществени и неимуществени щети, нараняване или смърт на състезател, настъпили на брега или в морето по време на участие или вследствие на участие в проявата.

16. ТЕЛЕВИЗИЯ И МЕДИИ

С подаване на заявката за участие във регата “Приморско 2018”, всички състезатели автоматично предоставят безвъзмездно на Организатора на проявата за вечни времена правата да заснема, използва и показва по всяко време и по свой избор всякакъв филмов и видео материал, фотографии и др., включително и на цифрови носители, заснети по време на проявата и съдържащи изображения на съответните състезатели.
17.  ИНФОРМАЦИЯ

По време на проявата официалната информация ще бъде показвана на табло пред регатния офис.

18.  РЕЗУЛТАТИ

Резултатите ще бъдат огласявани възможно най-бързо след гонките за деня

                    ОМК Приморско
e-mail: omcprimorsko@bulsaf.bg
тел. 0885 111 886
Иван Димитров               
_1340517403.unknown

